ข้อบังคับคณะกรรมการบริหารกองทุนเพื่อผู้ใช้แรงงานว่าด้วยการเงินการบัญชี และการพัสดุพ.ศ.๒๕๖๑[๑] โดยที่เป็นการสมควรกำหนดข้อบังคับคณะกรรมการบริหารกองทุนเพื่อผู้ใช้แรงงานว่าด้วยการเงิน การบัญชี และการพัสดุเพื่อให้การดำเนินการของกองทุนเพื่อผู้ใช้แรงงานเป็นไปด้วยความเรียบร้อยและมีประสิทธิภาพอาศัยอำนาจตามความในข้อ ๑๕ (๒)แห่งข้อบังคับคณะกรรมการบริหารกองทุนเพื่อผู้ใช้แรงงานว่าด้วยการบริหารกองทุนเพื่อผู้ใช้แรงงาน พ.ศ. ๒๕๖๐คณะกรรมการบริหารกองทุนเพื่อผู้ใช้แรงงานจึงกำหนดข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการบริหารกองทุนเพื่อผู้ใช้แรงงานว่าด้วยการเงิน การบัญชี และการพัสดุ พ.ศ. ๒๕๖๑ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้กองทุนหมายความว่า กองทุนเพื่อผู้ใช้แรงงานประธานกรรมการหมายความว่า ประธานกรรมการบริหารกองทุนเพื่อผู้ใช้แรงงานคณะกรรมการหมายความว่า คณะกรรมการบริหารกองทุนเพื่อผู้ใช้แรงงานสหกรณ์ออมทรัพย์หมายความว่าสหกรณ์ประเภทออมทรัพย์หรือสหกรณ์ประเภทเครดิตยูเนี่ยนตามกฎหมายว่าด้วยสหกรณ์ซึ่งจัดตั้งขึ้นในสถานประกอบกิจการผู้บริหารทุนหมุนเวียนหมายความว่า ผู้ซึ่งคณะกรรมการแต่งตั้งให้ทำหน้าที่บริหารกองทุนอธิบดีหมายความว่า อธิบดีกรมสวัสดิการและคุ้มครองแรงงานปีบัญชีหมายความว่า ระยะเวลาตั้งแต่วันที่ ๑ ตุลาคมของปีหนึ่ง ถึงวันที่ ๓๐กันยายนของปีถัดไป และให้ใช้ พ.ศ. ของปีถัดไปเป็นชื่อของปีบัญชีนั้นหมวด๑บททั่วไป ข้อ ๔ ให้ผู้บริหารทุนหมุนเวียนรับผิดชอบในการบริหารกองทุนให้เป็นไปตามข้อบังคับนี้ข้อ ๕ ให้ผู้บริหารทุนหมุนเวียนจัดทำแผนการดำเนินงานประจำปีตามแบบที่กระทรวงการคลังกำหนด ซึ่งอย่างน้อยต้องประกอบด้วยผลการดำเนินงานของปีที่ผ่านมาแผนการปฏิบัติงาน ประมาณการรายรับประจำปีประมาณการรายจ่ายประจำปี และประมาณการกระแสเงินสดเสนอคณะกรรมการพิจารณาอนุมัติอย่างน้อยหกสิบวันก่อนวันเริ่มต้นปีบัญชีของทุกปีและให้ส่งกระทรวงการคลังอย่างน้อยสามสิบวันก่อนวันเริ่มต้นปีบัญชีของทุกปีเพื่อพิจารณาอนุมัติก่อนการใช้จ่ายเงินการปรับปรุงหรือแก้ไขแผนการดำเนินงานประจำปีที่ได้รับอนุมัติตามวรรคหนึ่งต้องได้รับความเห็นชอบจากคณะกรรมการและต้องส่งให้กระทรวงการคลังเพื่อพิจารณาอนุมัติข้อ ๖ ให้หน่วยงานตรวจสอบภายในกรมสวัสดิการและคุ้มครองแรงงาน ตรวจสอบการดำเนินงานต่าง ๆ ของกองทุนตามมาตรฐานการตรวจสอบภายในและจริยธรรมการปฏิบัติงาน ตรวจสอบภายในของส่วนราชการหรือมาตรฐานสากลการปฏิบัติงานวิชาชีพการตรวจสอบภายในหมวด๒การเงิน ข้อ ๗ ให้เปิดบัญชีเงินฝากไว้ที่กรมบัญชีกลางกระทรวงการคลังเรียกว่า บัญชีกองทุนเพื่อผู้ใช้แรงงานเพื่อฝากเงินของกองทุน และห้ามมิให้นำเงินไปใช้จ่ายก่อนส่งเข้าบัญชีเงินฝากในกรณีที่มีความจำเป็นกองทุนอาจขอเปิดบัญชีเงินฝากไว้ ณ ธนาคารของรัฐ หรือธนาคารพาณิชย์ในชื่อบัญชีเช่นเดียวกับวรรคหนึ่งเพื่อไว้ใช้จ่ายตามวัตถุประสงค์ภายในวงเงินและเงื่อนไขที่คณะกรรมการกำหนดโดยความเห็นชอบของกระทรวงการคลังข้อ ๘ การรับเงินทุกประเภทยกเว้นเงินงบประมาณแผ่นดิน จะต้องออกใบเสร็จรับเงินไว้เป็นหลักฐานแบบของใบเสร็จรับเงินต้องเป็นไปตามที่กองทุนกำหนดโดยมีเลขที่ใบเสร็จรับเงินเรียงลำดับไว้ทุกฉบับ และมีทะเบียนคุมใบเสร็จรับเงินและหลักฐานการยกเลิกใบเสร็จรับเงินที่สามารถให้ตรวจสอบได้ข้อ ๙ ให้สำนักงานสวัสดิการและคุ้มครองแรงงานจังหวัดนำเงินที่ได้รับชำระคืนจากสหกรณ์ออมทรัพย์ดอกผลของเงินกองทุน และค่าปรับกรณีที่สหกรณ์ออมทรัพย์ไม่คืนเงินกู้เมื่อครบกำหนดใช้คืนตามสัญญาส่งเข้าบัญชีกองทุนตามข้อ๗ ภายในสามวันทำการนับแต่วันที่รับเงินข้อ ๑๐ ให้กองทุนนำเงินที่ได้รับส่งเข้าบัญชีกองทุนเพื่อผู้ใช้แรงงานที่เปิดไว้ที่กรมบัญชีกลางภายในสามวันทำการนับแต่วันที่รับเงินข้อ ๑๑ ให้อธิบดีหรือผู้ซึ่งอธิบดีมอบหมายเป็นผู้อนุมัติการใช้จ่ายเงินของกองทุนภายใต้กรอบประมาณการรายจ่ายประจำปีที่ได้รับอนุมัติจากกระทรวงการคลังเมื่อได้รับอนุมัติตามวรรคหนึ่งให้ผู้บริหารทุนหมุนเวียนหรือผู้ซึ่งผู้บริหารทุนหมุนเวียนมอบหมายมีอำนาจสั่งจ่ายและเบิกเงินของกองทุนหมวด๓การบัญชี ข้อ ๑๒ ให้มีระบบบัญชีที่เหมาะสมเพื่อให้สามารถจัดทำรายงานทางการเงินแสดงฐานะทางการเงินและผลการดำเนินงานของกองทุนได้อย่างถูกต้องตามหลักการบัญชีที่รับรองโดยทั่วไปข้อ ๑๓ ให้จัดทำรายงานการรับ -จ่ายเงินกองทุนประจำเดือนเสนอคณะกรรมการและอธิบดีเพื่อทราบข้อ ๑๔ ให้มีการบันทึกรายการบัญชีในระบบการบริหารการเงินการคลังภาครัฐแบบอิเล็กทรอนิกส์ที่ถูกต้องและเป็นปัจจุบันตามรูปแบบและเงื่อนไขที่กรมบัญชีกลางกำหนดข้อ ๑๕ ให้จัดเก็บหลักฐานที่ใช้ในการลงบัญชีให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่าสิบปีข้อ ๑๖ การปิดบัญชีให้กระทำปีละครั้งตามรอบปีบัญชีและจัดทำรายงานการเงินพร้อมรายละเอียดประกอบเสนอคณะกรรมการพิจารณาก่อนนำส่งสำนักงานการตรวจเงินแผ่นดินตรวจสอบและรับรองภายในหกสิบวันนับแต่วันสิ้นสุดปีบัญชีเมื่อสำนักงานการตรวจเงินแผ่นดินตรวจสอบและรับรองแล้วให้คณะกรรมการนำส่งรายงานการเงินพร้อมด้วยรายงานการสอบบัญชีของผู้สอบบัญชีต่อกระทรวงการคลังภายในสามสิบวันนับแต่วันที่ได้รับรายงานจากผู้สอบบัญชีข้อ ๑๗ การตัดหนี้สูญให้กองทุนขออนุมัติจากคณะกรรมการโดยความเห็นชอบของกระทรวงการคลังเป็นราย ๆ ไปหมวด๔การพัสดุ ข้อ ๑๘ การพัสดุให้ถือปฏิบัติตามกฎหมายและระเบียบของทางราชการที่เกี่ยวข้องบทเฉพาะกาล ข้อ ๑๙ บรรดาแบบเอกสาร คำสั่ง การอนุมัติหรือการดำเนินการอื่นใดที่ใช้บังคับหรือในการปฏิบัติงานอยู่ก่อนวันที่ข้อบังคับนี้ใช้บังคับให้ใช้บังคับต่อไปเพียงเท่าที่ไม่ขัดหรือแย้งกับข้อบังคับนี้ จนกว่าจะมี คำสั่งหรือหลักเกณฑ์ในเรื่องนั้นตามข้อบังคับนี้ประกาศณ วันที่ ๒๔ มกราคม พ.ศ. ๒๕๖๑อนันต์ชัยอุทัยพัฒนาชีพอธิบดีกรมสวัสดิการและคุ้มครองแรงงานประธานกรรมการบริหารกองทุนเพื่อผู้ใช้แรงงานปุณิกา/จัดทำ๑๙เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๐ ง/หน้า ๔๔/๒๒ กุมภาพันธ์ ๒๕๖๑